K Ú P N A Z M L U V A časť č.2 Prepravník zvierat pre hovädzí dobytok

uzatvorená v zmysle § 409 a nasl. Obchodného zákonníka v platnom znení

medzi:

**Názov:**

so sídlom:

zastúpeným:

IČO:

IČ DPH:

bankové spojenie:

č. účtu:

registrácia/zápis:

(ďalej len „predávajúci)

a

**Názov: FirstFarms Agra M s.r.o.**

Sídlo: Vinohrádok 5741, 901 01 Malacky

IČO: 34 122 087

Zápis: Spoločnosť zapísaná v OR Mestského súdu Bratislava III, odd. Sro, vložka č. 13205/B

DIČ/IČ DPH: 2021942538 / SK7120000140

Zastúpenie: Soren Gerber Nielsen, konateľ

(ďalej ako „kupujúci“)

predávajúci a kupujúci spolu aj ako zmluvné strany

za týchto podmienok:

**I.**

**Predmet zmluvy**

1. Predmetom tejto kúpnej zmluvy je záväzok predávajúceho dodať kupujúcemu hnuteľnú vec (ďalej len „tovar“ alebo „predmet kúpy“), ktorá je v ďalších ustanoveniach tejto zmluvy presne špecifikovaná, previesť na neho vlastníctvo k tejto veci a na druhej strane záväzok kupujúceho zaplatiť v prospech predávajúceho dohodnutú kúpnu cenu a uvedený stroj fyzicky prevziať.
2. Predmetom prevodu vlastníckeho práva z predávajúceho na kupujúceho je tovar/zariadenie podľa nasledovnej špecifikácie :

**1ks prepravník zvierat pre hovädzí dobytok**

– podrobná špecifikácia je uvedená v prílohe č. 1, ktorá je neoddeliteľnou súčasťou tejto

zmluvy. Zmluvné strany sa dohodli, že sa bude jednať o nový tovar /predmet kúpy.

1. Predávajúci touto zmluvou predáva a kupujúci kupuje tovar uvedený v predchádzajúcom ustanovení tejto zmluvy.

**II.**

**Kúpna cena**

1. Kúpna cena za naplnenie predmetu tejto zmluvy bola stanovená vo výške:

Cena za 1 kus bez DPH : ............. EUR

DPH .... : ............. EUR

Cena za 1 ks celkom s DPH : ............. EUR

Slovom : .................. s DPH

1. V tejto kúpnej cene sú zahrnuté všetky náklady predávajúceho súvisiace s (i) obstaraním tovaru, (ii) dodávkou tovaru do miesta plnenia dohodnutého touto zmluvou (t.j. stredisko kupujúceho), (ii) montážou tovaru (iv) uvedením do prevádzky príp. jeho spracovaním, (v) zaškolením obsluhy ako aj (vi) primeraný zisk predávajúceho.
2. Právo na zaplatenie kúpnej ceny vzniká predávajúcemu riadnym splnením jeho záväzku spôsobom a v mieste plnenia v súlade s touto zmluvou, kupujúci sa zaväzuje za dodaný tovar zaplatiť dohodnutú kúpnu cenu v stanovenej lehote a určeným spôsobom.

**III.**

## Platobné podmienky – spôsob platby

1. Kupujúci uhradí dohodnutú kúpnu cenu na účet predávajúceho uvedený v záhlaví tejto zmluvy na základe faktúry vystavenej predávajúcim kupujúcemu po dodaní predmetu kúpy bez vád, na základe vystavenej faktúry predávajúceho so splatnosťou

**IV.**

**Miesto, čas a spôsob plnenia**

1. Zmluvné strany ako miesto určené pre dodanie predmetu kúpy - miesto plnenia stanovili do strediska spoločnosti Farma hovädzieho dobytka, Plavecký Štvrtok.
2. Keďže predmet kúpy bude čiastočne financovaný z prostriedkov poskytnutých kupujúcemu na základe Zmluvy o  NFP, dohodli sa zmluvné strany, že termín začatia dodávky predmetu kúpy určí kupujúci vystavením záväznej objednávky adresovanej Predávajúcemu. Predávajúci dodá tovar do miesta plnenia najneskôr do 7 dní od objednania.
3. Spolu s dodaným mechanizmom odovzdá predávajúci kupujúcemu aj príslušnú technickú dokumentáciu k tovaru a všetky doklady viažuce sa k tovaru, najmä ale nie len: návod na obsluhu stroja v slovenskom jazyku, všetky doklady nevyhnutné k prevádzke stroja, slovenský technický preukaz s výnimkami / resp. alternatívami napr. pre rozmery pneumatík a umiestnenie výstražných zariadení, doklady s spájaciemu (ťažnému) zariadeniu (ak ho poľnohospodárska technika má); COC list (alt. technické osvedčenie vydané dovozcom na základe certifikátu o zhode alebo na základe národného schválenia) a katalóg náhradných dielov.

**V.**

**Nadobudnutie vlastníckeho práva, nebezpečenstvo straty**

1. Predávajúci týmto vyhlasuje, že na tovare neviaznu žiadne ťarchy, obmedzenia, či iné právne povinnosti, ktoré by mohli byť prekážkou prevodu vlastníckeho práva k nemu.
2. Vlastnícke právo na kupujúceho prechádza až dňom úplnej úhrady kúpnej ceny za tovar.
3. V prípade nezaplatenia kúpnej ceny v plnej výške a dohodnutých lehotách kupujúcim je predávajúci ako vlastník mechanizmu oprávnený odobrať ho kupujúcemu.
4. Kupujúci až do zaplatenia kúpnej ceny v plnej výške nie je oprávnený predmet kúpy prenechať do užívania tretej osobe, použiť ako záloh v prípade zriadenia záložného práva v prospech tretej osoby, alebo inak scudziť.
5. Nebezpečenstvo straty zničenia alebo poškodenia predmetu kúpy prechádza na kupujúceho prevzatím predmetu zmluvy, na základe podpísania preberacieho protokolu oboma zmluvnými stranami s výnimkou, ak poškodenie bolo spôsobené zavineným porušením povinností kupujúcim.

**VI.**

**Záručné podmienky; Zodpovednosť za vady**

1. Predávajúci poskytuje záruku na tovar v súlade so všeobecne platnými záručnými podmienkami a to po dobu minimálne 36 mesiacov odo dňa dodania.
2. Predávajúci však neručí za poruchy vzniknuté nevhodným zaobchádzaním, nevhodným prevádzkovaním, nevhodnými zásahmi do tovaru, zámenou materiálov či používaním dielov, ktoré neboli dodané autorizovanou osobou. Okrem preukázateľných výrobných, montážnych a materiálových chýb nepreberá predávajúci záruky za bežné opotrebovanie predmetu kúpy počas prevádzky.
3. Zmluvné strany sa dohodli, že zaškolenie obsluhy vykoná na vlastné náklady predávajúci po dohode s kupujúcim, kde poučí kupujúceho o bezpečnej prevádzke a správnej starostlivosti o predmet kúpy.
4. Prípadné reklamácie vád tovaru môže uplatniť kupujúci len v súlade s príslušnými ustanoveniami Obchodného zákonníka v platnom znení.

**VII.**

**Záručný servis**

1. Predávajúci je povinný bezplatne vykonávať v rámci záručného servisu na požiadanie kupujúceho záručný servis svojimi servisnými technikmi, ktorí posúdia poruchy a stanovia postupy na ich odstránenie.
2. Na vyžiadanie kupujúceho je predávajúci povinný zaslať do 24 hod. servisného pracovníka, ktorý posúdi chybu a stanoví postup opravy. V prípadoch, ak je príčinou chyby preukázateľná výrobná, materiálová alebo montážna chyba, o ktorej bude rozhodnuté na základe odborného posúdenia poškodeného dielca servisným technikom, potrebné náhradné diely, oprava budú poskytnuté bezplatne. Pre tieto prípady vystaví kupujúci reklamáciu.

**VIII.**

**Pozáručný servis**

1. Predávajúci poskytne pozáručný servis vrátane potrebných náhradných dielov na základe požiadaviek kupujúceho, uplatnených výlučne písomnou záväznou objednávkou, v ktorej bude uvedená presná špecifikácia náhr. dielov, vrátane katalógových čísel.

**IX. Iné dojednania**

**Zmluvné pokuty**

* 1. Ak predávajúci neodovzdá celý Predmet kúpy riadne (bez vád) a včas, (t.j. nedodrží termín dodania) má kupujúci právo na zmluvnú pokutu od predávajúceho vo výške, ktorá predstavuje minimálny finančný rozdiel medzi víťaznou ponukou a ponukou ďalšieho uchádzača v poradí, ktorý doručil kupujúcemu ponuku na základe výzvy na predkladanie ponúk, ktorá sa stala podkladom pre uzatvorenie tejto zmluvy, najmenej však vo výške 25% z celkovej ceny predmetu kúpy. Nárok na náhradu škody tým nie je dotknutý.
  2. Ak predávajúci nezačne odstraňovať kupujúcim oznámenú vadu včas, alebo ak predávajúci neodstráni vadu včas, je predávajúci povinný kupujúcemu zaplatiť zmluvnú pokutu vo výške 1.000.- EUR za každú vadu a každý začatý deň omeškania až do dňa, kedy predávajúci odstráni vady, nárok na náhradu škody tým nie je dotknutý
  3. Predávajúci sa zaväzuje, že počas plynutia záručnej doby obmedzenie prevádzkyschopnosti predmetu kúpy z dôvodu porúch nebude dlhšie ako 2 po sebe nasledujúce dni. V prípade, že obmedzenie prevádzkyschopnosti Predmetu kúpy presiahne uvedené dobu, je Predávajúci povinný uhradiť zmluvnú pokutu vo výške 0,05% z ceny Predmetu zmluvy bez DPH, za každý deň nad uvedenú dobu, nárok na náhradu škody tým nie je dotknutý.
  4. Predávajúci je povinný zmluvné pokuty zaplatiť v deň, kedy na zmluvné pokuty vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
  5. Kupujúci je povinný sankciu uvedenú v ktoromkoľvek ustanovení tejto Zmluvy riadne uplatniť a vymáhať, čo je na požiadanie povinný preukázať Poskytovateľovi finančnej pomoci.
  6. V prípade, ak je kupujúci v omeškaní s úhradou kúpnej ceny resp. jej časti, je povinný uhradiť predávajúcemu zmluvnú pokutu vo výške 0,05% z ceny Predmetu zmluvy bez DPH, za každý aj začatý deň omeškania, a to až do zaplatenia, nárok na náhradu škody tým nie je dotknutý.

**Zásady správania sa pri vstupe do priestorov kupujúceho**

* + - 1. Predávajúci musí počas doby trvania tejto Zmluvy v priestoroch Kupujúceho dodržiavať nasledovné zásady:
  + udržovať poriadok a čistotu na pracovisku a v areály , pri prerušení alebo ukončení práce udržiavať pracovný priestor čistý,
  + udržiavať čistotu na toaletách,
  + v priestoroch Kupujúceho je zakázané fajčiť (okrem miesta nato určeného).

2.Predávajúci vyhlasuje, že všetci pracovníci/subdodávatelia, ktorí sa budú podieľať na dodávke podľa tejto Zmluvy, boli pred nástupom k výkonu prác v priestoroch Kupujúceho oboznámení s predpismi a zásadami správania a budú sa nimi radiť.

1. Vstupom do areálu Kupujúceho, Predávajúci vstupuje do online priestoru monitorovaného kamerovým systémom, ktorého súčasťou je záznam s identifikovateľnými osobami, ide o spracúvanie osobných údajov, ktoré podlieha pravidlám GDPR. Kupujúci môže spracúvať osobné údaje v tomto rozsahu:
2. podobizeň tváre, postavu a iné viditeľné fyzické a fyziologické znaky,
3. správanie sa v monitorovanom priestore,
4. lokalizačné údaje (čas zotrvania v monitorovanom priestore),
5. EVČ vozidla.

Kupujúci v žiadnom prípade prostredníctvom kamerového systému nespracúva osobné údaje osobitnej kategórie (napr. biometrické údaje, údaje o zdraví a pod.).

Kamerové záznamy môžu byť poskytnuté orgánom činným v trestnom konaní, súdom, právnemu zastúpeniu, poisťovateľovi, oprávneným zamestnancom a orgánom Kupujúceho.

Účelom je zvýšenie bezpečnosti a poriadku, ochrany majetku vo vlastníctve a správe.

1. V prípade porušenia povinnosti dodržiavať platné zásady správania sa pri vstupe na farmu sa Predávajúci zaväzuje zaplatiť Kupujúcemu zmluvnú pokutu vo výške 550 EUR, a to za každé jednotlivé porušenie takejto povinnosti. Uhradením zmluvnej pokuty nie je dotknutý nárok Kupujúceho na náhradu škody, ktorá vznikla porušením tejto povinnosti, a to v celom rozsahu, t. j. aj v rozsahu prevyšujúcom zmluvnú pokutu.
2. Kupujúci má právo, a to bez ovplyvnenia konečnej ceny a termínu dokončenia prác, pozastaviť práce vykonávané Predávajúcim v objekte spoločnosti v prípade, ak Predávajúci poruší platné zásady pri vstupe na farmu. Pri opakujúcom sa podobnom správaní zástupcu Predávajúceho to môže viesť k vydaniu príkazu aby opustil objekt spoločnosti.
3. Oboznámenie so zásadami správania sa je povinný preukázať Predávajúci Kupujúcemu pred začatím plnenia Predmetu zmluvy na mieste dodania. Predávajúci je povinný oboznámiť svojich zamestnancov ako aj tretie osoby so zásadami správania sa, ktoré plnia predmet zmluvy podľa jeho pokynov (napr. subdodávatelia a pod.).

**Odstúpenie od zmluvy**

* 1. Ak sa porušenie zmluvnej povinnosti zmluvnou stranou považuje v zmysle tejto zmluvy, alebo v zmysle § 345 Obchodného zákonníka za podstatné porušenie zmluvy, môže oprávnená strana od tejto zmluvy odstúpiť.
  2. Odstúpením od zmluvy nie je dotknuté právo kupujúceho na uplatnené zmluvné pokuty ani na náhradu škody, za ktorú predávajúci zodpovedá, prípadne aj nárokov vyplývajúcich z ustanovení tejto zmluvy o poskytovaní záruky. Pri odstúpení od tejto zmluvy má kupujúci právo voľby medzi odmietnutím a/alebo vrátením predmetu kúpy predávajúcemu oproti vráteniu zaplatenej kúpnej ceny, ktorú je predávajúci povinný vrátiť do 10 dní od vykonania voľby kupujúcim, ak nedôjde k inej dohode. Kupujúci môže odstúpiť od tejto zmluvy aj v prípadoch:

1. ak ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto Zmluvy.
2. ak žiadosť o nenávratný finančný príspevok z fondov Európskej únie nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej žiadosti,
3. ak sa zistí, že predávajúci nebol v čase uzavretia alebo trvania tejto zmluvy zapísaný v registri partnerov verejného sektora, alebo ak bol počas trvania zmluvy vymazaný z registra partnerov verejného sektora,
4. ak predávajúci, resp. pracovníci alebo dodávatelia predávajúceho, porušia ktorúkoľvek povinnosť uvedenú v tejto zmluve napriek tomu, že bol kupujúcim alebo zástupcom kupujúceho písomne upozornený na predchádzajúce porušenie niektorej z povinností,
5. ak predmet kúpy je dodaný v rozpore s touto zmluvou a napriek výzve kupujúceho predávajúci nevykoná nápravu,
6. ak predávajúci počas záručnej doby včas neodstráni kupujúcim oznámenú vadu,
7. ak kupujúcim oznámená vada je neodstrániteľná,
8. ak predávajúci bude postupovať tak, že to bude nasvedčovať tomu, že zmluvný termín dodania (odovzdania) predmetu kúpy, pre okolnosti na strane predávajúceho, nebude dodržaný,
9. ak predávajúci neodovzdá predmet kúpy ani do 2 týždňov po dohodnutom termíne.
   1. Zmluvné strany mimo iné označujú porušenie tejto zmluvy za podstatné, ak:
10. predávajúci pre okolnosti na jeho strane bude meškať s dodaním predmetu kúpy nesplnením dohodnutých termínom plnenia podľa tejto zmluvy,
11. predávajúci bude dodávať predmet kúpy v rozpore s podmienkami dohodnutými v tejto zmluve alebo platnými predpismi,
    1. Porušenie povinností tejto zmluvy predávajúcim, ak kupujúci nevyužije právo odstúpiť od záväzku, má za následok povinnosť predávajúceho pristúpiť na zmenu zmluvy v tej časti, ktorá je porušením povinností dotknutá.
    2. Zmluvné strany sa dohodli, že predávajúci nie je oprávnený postúpiť svoje pohľadávky z tejto zmluvy (ani s nimi nebude inak obchodovať) tretej strane bez predchádzajúceho písomného súhlasu kupujúceho. Pre vylúčenie akýchkoľvek pochybností postúpenie pohľadávky bez písomného súhlasu kupujúceho spôsobuje neplatnosť takéhoto úkonu.

**IX.**

**Záverečné ustanovenia.**

1. Predávajúci berie na vedomie, že Predmet zmluvy je spolufinancovaný z prostriedkov poskytnutých kupujúcemu na základe Zmluvy o NFP a predávajúci je povinný preto strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto Zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
3. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka.
4. Zmeny a doplnky obsahu tejto zmluvy možno uskutočniť len písomne.
5. Počas doby platnosti a účinnosti tejto zmluvy nemôže dôjsť k žiadnej zmene (dodatkom alebo jednostranne) tých častí zmluvy, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
6. Zmluva nadobúda platnosť jej podpisom oboma zmluvnými stranami. Pri povinne zverejňovaných zmluvách je účinnosť zmluvy naviazaná na jej zverejnenie. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie Zmluvy ešte pred dátumom jej účinnosti.
7. Keďže na financovanie predmetu kúpy podľa tejto Zmluvy žiada kupujúci nenávratný finančný príspevok z fondov Európskej únie (ďalej len „Žiadosť“), teda kupujúci má záujem realizovať kúpu podľa tejto zmluvy zo zdrojov získaných Žiadosťou, vyhradzuje si kupujúci právo odstúpiť od tejto zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti.
8. Predávajúci je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (kupujúci), keďže kupujúci financuje predmet zmluvy z fondov EU. Predávajúci záväzne vyhlasuje, že je v súvislosti s touto Zmluvou ku dňu jeho podpisu na nej registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania tejto zmluvy. Trvaním tejto zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva. V prípade porušenia tejto povinnosti je predávajúci povinný zaplatiť kupujúcemu zmluvnú pokutu vo výške celej ujmy, ktorú kupujúci bude musieť v súvislosti s porušením povinnosti registrácie predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo kupujúceho domáhať sa voči Predávajúcemu náhrady škody v celom rozsahu, a to aj škody presahujúcej výšku zmluvnej pokuty.
9. Zmluvné strany vyhlasujú, že si túto zmluvu riadne prečítali, jej obsahu porozumeli a na znak súhlasu ju podpisujú.
10. Zmluva je vyhotovená v troch vyhotoveniach, kupujúci obdrží dve vyhotovenia a predávajúci  obdrží jedno vyhotovenie.

Príloha č. 1 - špecifikácia predmetu kúpy

Príloha č. 2 - cena predmetu kúpy

Príloha č. 3 - vyhlásenie subdodávatelia

V.........................., dňa........... V Malackách, dňa ..... 2024

Za predávajúceho: Za kupujúceho:

................................................... ............................................................

Názov predávajúceho FirstFarms Agra M, s.r.o.

Meno priezvisko, funkcia Soren Gerber Nielsen, konateľ